## 1.1.-4.: **Uudistuva julkinen rahoitus ja ohjaus kohti vihreää siirtymää ja vihreää budjetointia**

**1. Tavoite**

Vihreässä siirtymässä onnistuminen vaatii uudenlaisia kyvykkyyksiä ja yhteistyömuotoja kaikilta yhteiskunnan sektoreilta, myös julkisessa hallinnossa. Siirtymä edellyttää rohkeaa ja johdonmukaista yhteiskunnallista päätöksentekoa sekä taloudellisten ohjauskeinojen parempaa käyttöä. Ilmastonmuutos ja luonto­kato tulisi huomioida kaikessa valtioneuvoston päätöksenteossa. Ilmasto- ja ympäristöta­voitteita hidastavia tai estäviä toimenpiteitä ei tulisi toteuttaa tiedostamatta ennalta pää­tösten vaikutuksia. Tavoitteena on vahvistaa poikkileikkaavaa kestävyysajattelua (taloudellinen, sosiaalinen ekologinen).

* Verotusta ja muuta taloutta kannattaa uudistaa siten, että ne tukevat samalla vaikuttavaa ilmasto- ja luontopolitiikkaa. Käytännössä verotusta tulisi ohjata enenevästi kulutuspohjaiseksi.
* Haitallisista tuista olisi syytä päästä eroon ja yritystuet tulee ohjata siten, että ne kiihdyttävät vihreää siirtymää ja vahvistavat TKI -panostuksia.
* Ekosysteemitilinpito tulisi integroida osaksi valtiontalouden tilinpitoa, ja politiikkatoimien ilmasto- ja ympäristövaikutukset arvioida osana budjettitarkastelua esim. ei merkittävää haittaa –DNSH periaatteen pohjalta kuten EU rahoituksessa ja toimenpiteissä jo monin osin edellytetään.

**2. Esitettävät toimenpiteet**

* Asetetaan vihreän siirtymän edistäminen sitovaksi tavoitteeksi kaikessa julkisessa rahoituksessa. Fossiilisiin polttoaineisiin perustuvia ratkaisuja ei tueta julkisin varoin.
* Julkisen rahoituksen vihreän siirtymän ehtona edellytetään DNSH eli ei merkittävää haittaa -periaatetta. Mikäli ehto ei täyty, tulee tehdä tarkempi selvitys esim. kompensoivista toimista, jotta yksityisen rahoituksen vivutukseen voi hyödyntää julkista rahoitusta.
* Ympäristölle haitallisia tukia leikataan, ja yritystukia suunnataan uudelleen vihreään siirtymään.
* Kehitetään sääntely-ympäristöä siten, että se tukee vihreän siirtymän tavoitteita: niin EU- kuin kansallisen sääntelyn tulee tukea paremmin vihreän siirtymän ja kestävän kasvun tavoitteita, ja sääntelyä tulee seurata ja kehittää aktiivisesti johdonmukaiseen suuntaan. Tavoitteena on, että sääntely-ympäristö vihreän siirtymän investointien ja toimenpiteiden edistämiseksi on kannustava ja ennakoitavissa.
* Valtion budjetin merkittävät vihreän siirtymän pääluokat arvioidaan jo esitysvaiheessa myös ympäristövaikutusten osalta. Yhtenäisten kriteerien mukaan ei merkittävää ilmasto- ja ympäristövaikutuksia aiheuttavat toimet luokitellaan vihreiksi 🡪 vihreä budjetointi.
* Kehitetään valtion budjettikäytäntöjä ja varaudutaan ilmasto- ja luontoriskeihin julkisessa taloudessa.
* Pilotoidaan ei merkittävää haittaa -periaatteen (DNSH periaate ja EU:n vihreä budjetointi) mukaisia käytäntöjä budjettimenettelyssä ja muussa valmistelussa. Laajennetaan vihreä budjetointi koko valtioneuvostoon. Keskeisten pääluokkien määrärahojen vaikuttavuutta arvioidaan myös ilmasto- ja ympäristönäkökulmista.

**3. Vaikutukset (talous, työllisyys, päästövähennys, luonnon monimuotoisuus, jne)**

* Oikein kohdennetun julkisen rahoituksen vipuvaikutuksen tuella voidaan saavuttaa vihreän siirtymän edellyttämät ratkaisut / systeemiset muutokset: energiatehokkuus, hiilineutraalius, kiertotalous, kulutuksen hillintä.
* Julkisen talouden kestävyys paranee suoraan julkisen rahoituksen kriteerien kiristyessä, mutta ennen kaikkea keskipitkän ja pitkällä aikavälillä.
* Työllisyyshyödyt riippuvat yritysten investointihalukkuudesta. Tätä tukisivat jatkossa paitsi julkisen rahoituksen vipuvaikutus, myös investointiympäristön vakaus ja tukien kriteerit.
* DNSH-periaate kytkisi kansallisen ja EU rahoituksen kriteerit paremmin yhteen sekä johdonmukaistaisi toimintaympäristöä..
* ympäristönäkökulmien huomioimisesta päätöksenteossa vakauttaa yksityistä investointiympäristöä ja mahdollistaa puhtaan teknologian markkinaehtoisen kasvun.

**4. Voimavara- ja muut tarpeet**

* Tuki budjettimenettelyjen ja vaikutusarvioitien kehittämiseen ja edistämiseen.