|  |  |
| --- | --- |
| **Muistio** |  |
|  |  |
|  |  |
| 14.4.2023 |  |
|  |  |

Lisätiedot: ylijohtaja Tarja Haaranen, p. 02 9525 0282, [tarja.haaranen@gov.fi](mailto:tarja.haaranen@gov.fi)

kehittämisjohtaja Juho Korpi, p. 02 9525 0136, [juho.korpi@gov.fi](mailto:juho.korpi@gov.fi)

Erämaalain uudistaminen

Pohjois-Suomeen on perustettu vuonna 1991 erämaalailla (82/1991) 12 erämaa-aluetta, jotka kattavat yhteensä 1,5 miljoonaa hehtaaria. Erämaalain säätäminen toteutti pitkään keskustellun ja kiistellyn pohjoisten tunturi- ja metsäalueiden sekä niihin liittyvien luonto- ja kulttuuriarvojen säilyttämisen. Erämaa-alueiden perustamisen tavoitteena on lain tarkoituspykälän mukaan, että ”Erämaa-alueita perustetaan alueiden erämaaluonteen säilyttämiseksi, saamelaiskulttuurin ja luontaiselinkeinojen turvaamiseksi sekä luonnon monipuolisen käytön ja sen edellytysten kehittämiseksi”. Erämaa-alueista 10 kpl sijaitsee saamelaisten kotiseutualueella ja suuri osa saamelaisten kotiseutualueesta koostuu erämaa-alueista.

Luonnonsuojelulain toimivuusarvioinnissa vuonna 2010 (Suomen ympäristö 27/2010) arvioitiin erämaalain toimivuutta. Arvioinnin johtopäätöksenä todettiin, että

1. Lainsäädäntöä tulisi kehittää siten, että jokamiehenoikeuksiin pohjautuvaa elinkeinotoimintaa voidaan säädellä joko erämaalain järjestelmää kehittämällä taikka yleisellä, muillakin alueilla sovellettavalla lainsäädännöllä.
2. Erämaa-alueiden hoito- ja käyttösuunnitelmien laadinta- ja hyväksymismenettely olisi syytä määritellä tarkemmin lain tasolla
3. Erämaalain edellytyksiä tulisi parantaa siten, että se sovittaisi yhteen intensiivisen porotalouden ja luonnon monimuotoisuuden ristiriitoja.

* Ympäristöministeriö teettää esiselvityksen erämaalain uudistamisesta ja sen pohjalta laaditaan hallituksen esitys erämaalain muuttamisesta.