Säädöshanke Suomen kansalaiseen rinnastettavista henkilöistä valtion tukemien vuokra- ja asumisoikeusasuntojen asukasvalinnassa

**1. Tavoite**

Päivitetään ARA-asuntojen asukasvalintakriteerejä muiden kuin Suomen kansalaisten osalta.

**2. Tausta ja kytkentä muihin politiikkatoimiin**

Ympäristöministeriö käynnisti säädösvalmisteluhankkeen tammikuussa 2023. Ympäristöministeriö ja Asumisen rahoitus- ja kehittämiskeskus ARA ovat seuranneet Venäjän helmikuussa 2022 käynnistämästä hyökkäyssodasta lähtien valtion tukemien asuntojen käyttöä sotaa paenneiden ukrainalaisten henkilöiden asumisessa. Ukrainalaisten henkilöiden oleskeluperuste ARA-asuntojen asukasvalinnan näkökulmasta on aiheuttanut tulkintaongelmia asuntojen omistajien ja asukasvalintaa valvovien kuntien keskuudessa, ja siitä on tullut asukasvalintoja ohjaavalle ARA:lle useita kyselyitä. Lisäksi säännöksissä on havaittu muita päivitystarpeita.

Hankkeen tavoitteena on tarkentaa ARA-asuntojen asukasvalintasäännöksiä niin, että myös tilapäistä suojelua saavat (ukrainalaiset) voidaan valita asukkaaksi ARA-asuntoihin ilman poikkeusmenettelyä. Lisäksi arvioitaisiin muita päivitystarpeita säännöksissä.

**3. Esitettävät toimenpiteet**

Säädöshanke käynnistettiin keväällä 2023. Hallituksen esitys voitaisiin antaa eduskunnalle kesällä tai syksyllä 2023.

**4**. **Vaikutukset**

Sotaa paenneiden ukrainalaisten ja muiden Suomessa laillisesti oleskelevien oikeudellisen aseman ja asumisedellytysten parantuminen.

**5. Voimavara- ja muut tarpeet**

**-**