ASP-lainsäädännön kehittäminen

**1. Tavoite**

Lainsäädäntöä selkiyttämällä kannustetaan ensiasunnon ostajia pitkäjänteiseen asuntosäästämiseen ja parannetaan heidän mahdollisuuksiaan saada selko siitä, millaiseen tukeen he ovat oikeutettuja.

**2. Tausta ja kytkentä muihin politiikkatoimiin**

Asuntosäästöpalkkiojärjestelmän tarkoituksena on lisätä pitkäjänteistä asuntosäästämistä ja parantaa mahdollisuuksia ensiasunnon hankintaan. Samalla kun ASP-säästäminen on erittäin suosittua (yli 164 000 tiliä syyskuussa 2022), sitä koskeva lainsäädäntö on vaikeaselkoinen ja osin vanhentunut. ASP-järjestelmästä säädetään tällä hetkellä kolmessa erillisessä laissa: asuntosäästöpalkkiolaissa (1634/1992), oman asunnon hankintaan myönnettävien lainojen korkotuesta annetussa laissa (639/1982) ja omistusasuntolainojen valtiontakauksesta annetussa laissa (204/1996). Yksittäisiä säännöksiä on järjestelmän voimassaolon aikana muutettu useita kertoja, mutta sääntelyä ei ole arvioitu kokonaisuutena, minkä seurauksena järjestelmä koetaan käytännössä monimutkaiseksi ja vaikeaksi soveltaa. Asuntopoliittista kehittämisohjelmaa koskevassa mietinnössään (YmVM 6/2022 vp) myös eduskunnan ympäristövaliokunta on todennut, että ASP-sääntelyn uudistamistarpeet on tarpeen selvittää.

**3. Esitettävät toimenpiteet**

ASP-järjestelmän kehittämistarpeet liittyvät nimenomaan lainsäädäntöön. Järjestelmä sinänsä, sen tavoitteet ja tukimuodot, ovat edelleen tarpeellisia, eikä keskeisiä perusteita tai sisältöä ole syytä muuttaa. Lainsäädännön kehittämisen yhteydessä otetaan huomioon finanssialan ja Valtiokonttorin havainnot nykyisen lainsäädännön tulkitsemisen ja soveltamisen haasteista.

**4. Vaikutukset**

Nykyistä selkeämpi ASP-lainsäädäntö lisää ensiasunnon ostajien tietoisuutta oikeuksistaan ja kannustaa pitkäjänteiseen säästämiseen. Asuntosäästäjien näkökulmasta ymmärrettävä ja erilaisiin tarpeisiin riittävän joustava lainsäädäntö on myös lainanmyöntäjien etu.

**5. Voimavara- ja muut tarpeet**