## 1.1. Rakennetun ympäristön tietojärjestelmän ylläpito- ja jatkokehittäminen turvataan ja tietoa hyödynnetään toimintakentässä turvallisesti

**1. Tavoite**

* Rakennetun ympäristön tietojärjestelmän ylläpidon rahoitus on turvattu.
* Rakennetun ympäristön digitalisaatiota jatketaan puuttuvilla alueiden käytön tiedoilla, rakennustietojen laadun parannuksella ja rakennus- ja infratietojen yhteensovittamisella. Rakennetun ympäristön tietojärjestelmästä löytyy voimassaolevat ja laadukkaat alueidenkäytön tiedot ja rakennustiedot, jolloin tietojärjestelmän hyödyt realisoituvat täysimääräisesti ennen 2030 lukua.
* Rakennetun ympäristön tieto edistää yhteiskunnan kriittisten toimintojen jatkuvuutta ja kyberturvallisuutta. Kriittisten rakennus- ja kaavatietojen suojaustarpeet varmistetaan.
* Valmisteluaikataulu: 2023-2027

**2. Tausta ja kytkentä muihin politiikkatoimiin**

* Alueidenkäyttölain uudistus
* Ehdotus Euroopan parlamentin ja neuvoston direktiiviksi kyberturvallisuuden korkean tason varmistamiseksi Euroopan unionin alueella ja direktiivin 2016/1148 kumoamisesta, NIS2. Direktiiviehdotusta aletaan toimeenpanna kansallisella lainsäädännöllä.
* Rakennustiedon ja vihreän siirtymän rahoituksen kytkentä: EU Digital Building Logbook –kehyksen toimeenpano.
* Hallituksen esitys eduskunnalle arvokkaita tietoaineistoja koskevaksi lainsäädännöksi (VM091:00/2021) sisältää ehdotukset avoimen datan direktiivin (EU) 2019/1024 mukaisia arvokkaita tietoaineistoja koskevaksi uudeksi tai tarkentavaksi sääntelyksi, komission täytäntöönpanosäädösten johdosta.
* Julkisuuslain ajantasaistamisen (OM083:00/2020) tavoitteena on nykyistä selkeämpi ja toimivampi lainsäädäntö, joka edistää yhteiskunnan avoimuutta ja vastaa nyky-yhteiskunnan vaatimuksia.

**3. Esitettävät toimenpiteet**

* Rakennetun ympäristön tietojärjestelmän ensimmäisen vaiheen kehitys siirtyy ylläpitovaiheeseen 2025.
* Voimassaolevien nykyisten paperisten kaavatietojen digitointi rakennetun ympäristön tietojärjestelmään.
* Rakennustiedoille tehdään kansallinen laadunparannus. Luodaan prosessit, joilla rakennustiedon kattavuus ja laatu paranee kansallisesti ja on saatavilla rakennetun ympäristön tietojärjestelmästä.
* Määritellään tietoturvalliset tiedon jakamisen tavat, joita julkisen sektorin on noudatettava. Huomioidaan yksityisen sektorin rooli kokonaisuudessa. Erityisen kriittisiä ovat kaupunkimallit, kantakartat ja rakennustiedot.
* Ratkaistaan rakennus- ja kaavatietojen avoimeen jakamiseen ja toisaalta turvallisuuden kannalta kriittisen tiedon suojaamisen tarpeet julkisuuslain ajantasaistamisessa, alueidenkäyttölain uudistuksessa sekä arvokkaiden tietoaineistojen kansallisessa toimeenpanossa.
* Turvallisuusviranomaisten kanssa on tarkistettava vuosikymmenien ajalta kertyneet julkiset rakennuslupa- ja kaavapäätökset kriittisten tietojen rajaamiseksi ja tuotava ne turvalliseen tiedonjakoympäristöön.

**4. vaikutukset (talous, työllisyys, päästövähennys, luonnon monimuotoisuus, jne)**

* Kansalaisten oikeusturva ja mahdollisuudet vaikuttaa omaan ympäristöönsä paranevat. Esimerkiksi puuttuvat rakennusten loppukatselmukset saadaan selville.
* Viranomaistoiminta sujuvoituu kun koko alueidenkäytöstä ja rakennuskannasta on saatavilla keskeiset tiedot, joilla voidaan vastata valtakunnallisiin tiedon tarpeisiin.
* Yritystoiminta voi luotettavasti ja turvallisesti hyödyntää järjestelmän tietoja.
* Kansallinen turvallisuus ja tietoturva ja –suoja paranevat. Yhteiskunnan toiminnot on turvattu normaali- ja kriisiajassa. Eri hallinnonalojen kriittiset kohteet on suojattu osana rakennun ympäristön tiedonhallintaa.
* Kiinteistö- ja rakentamisalan yritysten digitaalinen turvallisuus paranee.
* Kuntien resurssitarpeet arkistoinnissa ja tietojärjestelmien ylläpidossa vähenevät.

**4. Voimavara- ja muut tarpeet**

* Suomen ympäristökeskuksen resursointi rakennetun ympäristön tietojärjestelmän jatkokehitystä varten 2 e.
* Nykyisten voimassaolevien paperisten kaavatietojen digitointi rakennetun ympäristön tietojärjestelmään 6 M e.
* Rakennetun ympäristön tietojärjestelmän laajentaminen puuttuviin alueidenkäytön suunnitelmatietoihin sekä katuinfratietoihin 3 M e.
* Rakennus- ja huoneistorekisteritiedon laadunparannus 6 M e.
* Rakennetun ympäristön tiedonhallinnan kokonaisturvallisuuden kehittäminen 4 M e.