## 

## 1.2. Ilmastotoimien oikeudenmukaisuus, sosiaaliset vaikutukset ja vihreän siirtymän edistäminen

**Luokittelu 1: perustelee virkanäkemystä**

**1. Tavoite**

* Luodaan kokonaisvaltainen lähestymistapa ilmastotoimien ja -suunnitelmien oikeudenmukaisuuden, ml. osallistuminen ja sosiaalisten vaikutusten huomioimiseen sekä edistämään samanaikaisesti vihreää siirtymää. Kehitetään ja vahvistetaan tähän liittyvää tietopohjaa toimien suunnittelua ja seurantaa varten sekä luodaan kustannustehokas toimintamalli suunnitelman toimeenpanoon.
* Valmisteluaikataulu: 2023-2025

**2. Tausta ja kytkentä muihin politiikkatoimiin (YM:ssä tai valtioneuvostossa)**

*EU:n ilmastotoimien sosiaalirahaston kansallinen toimeenpano*

* Osana EU:n 55-valmiuspakettia on sovittu ilmastotoimien sosiaalirahastosta, joka kytkeytyy päästökaupan laajentamiseen tieliikenteeseen ja rakennusten erillislämmitykseen. Asetus edellyttää sosiaalisen ilmastosuunnitelman laatimista siten, että se voidaan toimittaa komissiolle viimeistään 30.6.2025. Suunnitelman toimeenpano tapahtuu vuosina 2026-2032.
* Suomen arvioitu saanto sosiaalirahastosta (ml. kansallinen osarahoitus) on yht. 464 milj. euroa kaudella 2026-2032. Rahaston toimeenpano kytkeytyy YM:ssä moniin nykyisiin suunnitelmiin ja ohjelmiin kuten keskipitkän aikavälin ilmastosuunnitelmaan, pitkän aikavälin korjausrakentamisstrategiaan 2020-2050 sekä öljy- ja kaasulämmityksestä luopumisen toimenpideohjelman toteuttamiseen. Valtioneuvostossa kytkentöjä on mm.pitkän aikavälin ilmastosuunnitelmaan, ilmasto- ja energiastrategiaan. (RePowerEU:sta mahd. myös rahaa vastaavantyyppisiin asioihin (laajempi scope ja ajoitus ennen sosiaalirahastoa)).

*Ilmastotoimien oikeudenmukaisuutta edistävät toimet*

* Kansallinen ilmastolaki edellyttää oikeudenmukaisuuden huomioimisen ilmastolain mukaisten suunnitelmien valmistelussa ja toimeenpanossa. Lisäksi Århusin sopimus ja PL 20 edellyttää prosessioikeuksien turvaamista (tiedonsaanti, osallistuminen, muutoksenhaku) kansalaisille ja mm. järjestöille.
* Laajojen osallistumismahdollisuuksien rinnalla on tärkeää käydä korkean tason vuoropuhelua yhteiskunnan kanssa ilmastopolitiikan pyöreän (IPP) pöydän avulla. Ilmastopolitiikan pyöreä pöytä tarjoaa keskeisille sidosryhmille ja asiantuntijatahoille kanavan osallistua ilmastotoimien kansalliseen valmisteluun ja toimeenpanoon.
* Lasten oikeuksien sopimus edellyttää lasten osallistumisoikeuksien turvaamista ja nuorisolaki edellyttää nuorten osallistumisen turvaamista heitä koskevissa asioissa. Nuorisobarometrin mukaan nuorten kiinnostus ilmastoasioihin on merkittävä. Uusi nuorten ilmasto- ja luontoneuvosto osana Nuorten Agenda 2030-ryhmää tukisi aiempaa vahvempaa ja koordinoidumpaa nuorten osallistumista.

**3. Esitettävät toimenpiteet**

*EU:n ilmastotoimien sosiaalirahaston kansallinen toimeenpano*

* Laaditaan sosiaalisen ilmastosuunnitelma, jonka pohjalta hyvitetään ilmastotoimista aiheutuvia kohtuuttomia vaikutuksia haavoittuville ryhmille. Toimitetaan EU-asetuksen vaatimusten mukainen suunnitelma EU-komissiolle viimeistään 30.6.2025.
* Otetaan ilmastotoimien ja –suunnitelmien valmistelussa käyttöön kansalaisia osallistavia menettelyjä mahdollisuuksien mukaan, ml. julkiset kuulemiset.
* Luodaan lähestymistapaa ja tietopohjaa laajapohjaisessa yhteistyössä sekä käynnistetään tarvittavat selvitykset tietopohjan vahvistamiseksi vuoden 2023 aikana.
* Selvitetään mahdolliset lainsäädäntötarpeet, toteutetaan tarvittavat selvitykset säädösvalmistelun tueksi sekä valmistellaan lainsäädäntö vuosien 2024 ja 2025 aikana.
* Samassa yhteydessä luodaan järjestelyt suunnitelman toimeenpanoa varten hyödyntäen EU elpymisvälineen (RRF) toimeenpanon kokemuksia ja rakenteita.
* Käynnistetään toimeenpano vuonna 2026 (rahastokausi 2026-2032).

*Ilmastotoimien oikeudenmukaisuutta edistävät toimet*

* Järjestetään koulutusta oikeudenmukaisuus-arvioinnista ilmastopolitiikassa
* Teetetään arviointi oikeudenmukaisuuden toteutumisesta ilmastopolitiikan eri osa-alueiden osalta
* Vahvistetaan ilmastopolitiikan pyöreän pöydän (IPP) toimintaa ja vaikuttavuutta tulevalla hallituskaudella.
* Turvataan laaja osallistuminen ilmastopolitiikkaan, ml. inkluusioisuus, esteettömyys ja saavutettavuus sekä alueellisuus
* Kehitetään uuden nuorten ilmasto- ja luontoneuvoston toimintaa yhteistoiminnassa valtioneuvoston kanslian kanssa

**4. vaikutukset (talous, työllisyys, päästövähennys, luonnon monimuotoisuus, jne)**

* Kokonaisvaltainen suunnitelma tekee mahdolliseksi EU- ja kansallisten varojen käytön ilmastotoimien sosiaalisten vaikutusten sekä vihreän siirtymän edistämiseksi pitkäjänteisesti ja tehokkaasti sekä edistää päästöjen vähentämistä ja sosiaalisen oikeudenmukaisuuden toteutumista.
* Osallistumisen turvaamiselle (ml. Ilmastopolitiikan pyöreä pöytä ja nuorten ilmasto- ja luontoneuvosto) on myönteisiä vaikutuksia perus- ja ihmisoikeuksiin sekä demokratiaan. Välillisiä vaikutuksia voi olla myös luonnon monimuotoisuuteen ja päästöihin. Tuomalla yhteiskunnan eri toimijoita yhteen varmistetaan, että ilmastotoimet ovat yhteiskunnan kokonaisedun mukaisia ja kansalaisten laajasti hyväksyttäviä.
* Oikeudenmukaisuus- ja osallistamisosaamisen vahvistaminen lisää päätöksenteon legitimiteettiä.

**5. Voimavara- ja muut tarpeet**

*EU:n ilmastotoimien sosiaalirahaston kansallinen toimeenpano*

* Huomioitava, että Suomen saanto sosiaalirahastosta yht. 464 milj. euroa, josta hallinnollisiin kuluihin käytettävissä n 2.5 % toimeenpanovaiheessa)
* Sosiaalirahaston selvityksiin varattavat rahat 2023 (n. 150,000 euroa)
* Kansallisena toimeenpanoviranomaisena ilmastotoimien sosiaalirahaston osalta tullee toimimaan asumisen rahoitus- ja kehittämskeskus ARA. ARAn voimavaroja käsitellään erillisessä muistiossa, joka koskee viraston muuttamista Asumisen-. ja rakentamisen kehittämiskeskukseksi.

*Ilmastotoimien oikeudenmukaisuutta edistävät toimet*

* Ilmastopolitiikan pyöreän pöydän toiminnan jatkon turvaaminen; sen kehittäminen ja tukeminen sekä nuorten osallistuminen, ml. nuorten ilmasto- ja luontoneuvoston valmisteluun ja toimeenpanoon.
* Oikeudenmukaisuusarviointiin ja osallistumisen vahvistamisen lisärahoitustarpeet arvioidaan jatkovaiheessa.