|  |  |
| --- | --- |
| **Muistio** |  |
|  |  |
|  |  |
| 10.4.2023 | Diaarinro |
|  |  |

Ulkoilulain uudistaminen

Voimassa oleva ulkoilulaki on säädetty vuonna 1973. Laki on uudistettu leirintäaluesäädösten osalta vuonna 1995. Ulkoilulain soveltamisala on lain nimeen nähden kapea, koska siinä säädetään vain kolmesta erillisestä ulkoilutoimintaan liittyvästä aiheesta: 1) ulkoilureittien perustamisesta reittitoimituksella, 2) valtion retkeilyalueiden perustamisesta ja 3) leirintäalueista ja niiden pitämisestä. Lain voimaantulon jälkeen on säädetty uusi perustuslaki ja sen myötä lain kirjoittamistapa on muuttunut. Myös yhteiskunnat tehtävät ulkoilun edellytysten turvaamisessa tarvitsevat uutta tarkastelua ja arviointia.

Ympäristöministeriö teetti ulkoilulain toimivuuden arviointiselvityksen vuonna 2015. Arvioinnissa selvitettiin voimassaolevan ulkoilulain toimivuutta ja mahdollisia kehittämistarpeita sekä selvitettiin ulkoilulain suhdetta muuhun lainsäädäntöön.

Selvityksen mukaan ulkoilulaissa ei ole yleisen oikeudellisen toimivuuden kannalta suuria muutostarpeita, mutta ongelmia on kuitenkin ollut. Mm. perustuslainmukaisuus edellyttäisi ulkoilulakiin useita tarkistuksia ja ulkoilun edellytysten edelleen parantamiseksi voimassaolevissa säännöksissä nähtiin kehittämistarpeita. Selvityksen mukaan ulkoilulakia voitaisiin kehittää liikuntalain tapaan. Ulkoilulakiin voitaisiin kirjoittaa lain tavoitteet ja määritellä valtion ja kunnan vastuut ulkoilun kehittämisessä. Ulkoilureitit ja virkistysalueet voitaisiin määritellä liikuntalain tarkoittamiksi liikuntapaikoiksi, jolloin ne tulisivat valtion liikuntapaikka-avustusten piiriin.

Kansallinen luonnon virkistyskäytön strategia 2030 annettiin valtioneuvoston periaatepäätöksenä toukokuussa.2022. Ulkoilulain päivitystarpeiden selvittäminen on yksi strategian toimintalinjauksista.