## 6.4. **Suuret kaupungit alueellisen kestävyyden lähteenä**

**1. Tavoite**

* Perustetaan valtion ja suurimpien kaupunkien välinen yhteistyöryhmä suurimpien kaupunkien ja niiden kaupunkiseutujen elinvoiman, toimivuuden ja kestävän kehityksen tukemiseksi.
* Tavoitteena vaikuttavuusperusteisuuden hyödyntäminen esim. pilottien, kuntakokeilujen/kokeilulakien ja EU- tai yksityisen rahoituksen myötä, mikä edesauttaisi julkisen talouden kestävyyttä.
* Aikataulu: yhteisten teemojen (1-3) valinta, niihin liittyvät tavoitteet, toimeenpano ja seuranta hallituskauden kuluessa.

**2. Tausta ja kytkentä muihin politiikkatoimiin**

* Kaupungit tunnistetaan globaalisti kasvun ja merkittävän BKT-osuuden lähteenä;
* Suomessa niin kunta- kuin kaupunkikenttä erilaistuu, ja on perusteltua katsoa suurimpien kaupunkien suuntaan valtion ja kuntien yhteisten tavoitteiden mahdollistamiseksi.
* Kunnianhimoisen hiilineutraaliustavoitteen ohella kaupunkipolipolitiikkaa ovat värittäneet suuret uudistukset, kuten sote- sekä TE-palvelu-uudistus. Samaan aikaan ulkoisten kriisien jälkimainingit näkyvät vahvasti kaupungeissa: erityisesti nuoret ovat olleet kärsijöinä. Kriiseistä ollaan palautumassa ”uuteen normaaliin” myös elinkeinojen osalta, ja osaajapula on vallannut alaa.
* Suurten kaupunkien kysymykset eroavat muista kaupungeista ja kunnista merkittävästi. Suuret kaupungit ovat ikärakenteeltaan nuorempia, koulutustarjonnaltaan runsaampia (mutta korkeakoulutuksen aloituspaikkojen valossa suhteessa väestörakenteeseen häviäjiä) ja kykeneviä houkuttelemaan maahanmuuttajia merkittävissä määrin. Kuitenkin maahanmuutto kohdistuu myös suuriin kaupunkeihin epätasaisesti, ja näin ollen myös siitä aiheutuvat kustannukset esim. opetussektorille ja TE-palveluihin jakautuvat epätasaisesti.
* Laajamittaisen vihreän siirtymän edellyttämä seudullinen vuorovaikutus ja innovaatiot voivat käytännössä toteutua vain suurilla kaupunkiseuduilla, joilla on riittävä väestöpohja ja asukastiheys. Pilotti- ja käynnistysvaiheen jälkeen uusia toimintatapoja ja teknologioita voidaan hyödyntää ympäri Suomen.

**3. Esitettävät toimenpiteet**

* Osoitetaan vastuuta jäljempänä sovittavien yhteisten tavoitteiden saavuttamisesta suurille kaupungeille resursointeineen.

**4. Vaikutukset**

* Oikeudenmukaisen vihreän siirtymän edellyttämät ratkaisut ja systeemiset muutokset suurten kaupunkien ja valtion yhteistyön tuloksena: energiatehokkuus, hiilineutraalius, kiertotalous, kulutustottumusten muutos, luonnon kantokykyä tukemassa; väkirikkaiden suurimpien kaupunkien potentiaali hyödynnetään hyvien käytäntöjen löytämiseksi koko maahan
* Julkisen talouden kestävyys: rahoitus myös EU- ja yksityisistä lähteistä, yritysyhteistyö; vaikuttavuusinvestointien hyödyntäminen[[1]](#footnote-1)
* Yhteistyössä mahdollista edistää myös seuraavia: osaava työvoima ja maahanmuutto, segregaation torjunta
* Muita hyötyjä: kuntalaisten palvelu-, virkistys- ja aluetaloudelliset työllisyys- ja verovaikutukset.

**5. Voimavara- ja muut tarpeet**

* Osoitetaan lisätukea kohdennetusti /asukas yhdessä sovitun ratkaisukokonaisuuden mukaisesti. Kokonaiskustannus hallituskaudelle: 10 milj. euroa.

1. Jotkin tavoitellut systeemiset muutokset edellyttävät räätälöityjä ja pitkäkestoisia ratkaisuja, jotka eivät ole helposti ratkaistavissa yksittäisillä tuilla. Rahoitusmalleilla voidaan tähdätä toimintatapojen muutokseen tai markkinan syntyyn, joka toimii alkuvaiheen (5–10 vuotta) jälkeen ilman tukia. Esim. ekosysteemipalvelujen markkinoiden käynnistys tai kiertotalous.

   * Mallit, jotka kytkevät yksityistä rahoitusta ympäristötavoitteiden edistämiseen, ovat tarpeen julkisen talouden haasteiden ja ympäristöinvestointien tarvittavan mittakaavan takia. Euroopan investointirahasto (EIR) panostaa vaikuttavuusrahastojen syntyyn EU:ssa. Lisärahoitusvolyymi kasvattaa ympäristöllistä vaikuttavuutta.

   Keskeinen vaikuttavuusinvestointien lisäarvo syntyy sen tarjoamista vaihtoehdoista jakaa ja kantaa riskiä. Projektin epäonnistumisen taloudellinen riski on julkiselle toimijalle pienempi, jos mallissa sijoittaja jakaa riskiä omalla panostuksellaan. [↑](#footnote-ref-1)